**Orbit de culori**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

i

Doamnelor care mă cunosc sau care nu mă cunosc

Când vii, dragostea mă bântuie duios

şi trec prin mine volţi şi amperi;

ca oricărui tânăr cu nume frumos

sărutările, tu, mi le numeri.

Când vii, sunt aprig aprins de tăcere

şi ard pe un rug de aşteptare;

mă năuceşte-un foc subtil ce piere

şi îl simt pe sânii tăi cum moare.

Când tot vii, cu raiul tău de plăcere

pământul mă orbeşte de culori,

şi uit de tristeţe, şi de himere,

iar viaţa mi se umple de candori.